cyanic-selkie/wikianc huggingface dataset:
สงครามวิปลาส
การฟื้นฟูความเป็นปฏิปักษ์
แม่ทัพของกองทัพหลวง Louis II de la Trémoille รวบรวมกำลังที่พรมแดนบริตานีเพื่อเตรียมตัวโจมตี เมื่อวันที่ 12 กรกฎาคม กองทัพหลวงก็ยึด Fougères และต่อมาดินอง ไม่นานนักกองทัพของทั้งสองฝ่ายก็ปะทะกันในยุทธการแซงต์-โอแบง-ดู-โคมิเยร์ (Battle of Saint-Aubin-du-Cormier) เมื่อวันที่ 28 กรกฎาคม ค.ศ. 1488 ฝ่ายบริตานีนำโดยนายพล Rieux ได้ความพ่ายแพ้อย่างย่อยยับ ความพ่ายแพ้เป็นการยุติสงคราม หลุยส์ ดยุคแห่งออร์เลอองส์ถูกจับ และดยุคฟรองซัวส์ถูกบังคับให้ยอมรับสนธิสัญญาที่เป็นการลดอำนาจลงเป็นอันมาก
ดยุคฟรองซัวส์เสียชีวิตเมื่อวันที่ 9 กันยายน แอนน์แห่งบริตานีกลายเป็นดัชเชสแห่งบริตานีในปีต่อมา Lescun และ ดูนัวส์และผู้เข้าร่วมการปฏิวัติส่วนใหญ่ได้รับการพระราชทานอภัยโทษ หลุยส์ ดยุคแห่งออร์เลอองส์ถูกจำขังในป้อมปราการแต่ในที่สุดก็ได้รับการพระราชทานอภัยโทษจากพระเจ้าชาร์ลส์ที่ 8 เมื่อทรงบรรลุนิติภาวะสามปีต่อมา ต่อมาหลุยส์ที่ 2 ดยุคแห่งออร์เลอองส์ก็ขึ้นครองราชย์ต่อจากพระเจ้าชาร์ลส์ที่ 8 เป็นพระเจ้าหลุยส์ที่ 12 และได้ทำการเสกสมรสกับแอนน์แห่งบริตานี
รายชื่อผลงานเพลงของอะระชิ
ผลงานของอะระชิ ศิลปินบอยแบนด์จากประเทศญี่ปุ่น ประกอบไปด้วย 8 อัลบั้ม, 3 อัลบั้มพิเศษ, 28 ซิงเกิล และ 8 วีดีโออัลบั้ม อะระชิยังมีมิวสิกวีดีโอทั้งหมด 35 เพลง รวมถึง "All or Nothing" และ "Lucky Man" โดยผลงานแรกของทางวงคือซิลเกิ้ล "Arashi" ซึงใช้เป็นเพลงประกอบงานกิฬาวอลเลห์บอลชิงแชมป์โลกครั้งที่ 8 โดยมีญี่ปุ่นเป็นเจ้าภาพ ทำยอดขายได้เกือบล้านชุดในการจำหน่าย และเป็นซิงเกิลที่ขายดีที่สุดจนถึงปัจจุบัน
เกือบ 1 ปีจากการเดบิวท์ อัลบั้มแรกของวง Arashi No.1 Ichigou: Arashi wa Arashi o Yobu! สามารถครองอันดับ 1 ในออริก้อนชารท์และยอดขายสูงที่สุดของวงเช่นเดียวกับซิงเกิล "Arashi" จนกระทั่ง All the Best! 1999-2009 อัลบั้มพิเศษฉลองครบรอบ 10 ปี ได้วางจำหน่ายออกมา ทำให้อัลบั้มแรกครองสถิติขายดีที่สุดของวงมาเกือบ 10 ปี ด้วยยอดขาย 323,030 ชุด และเป็นศิลปินรายที่ 5 ในประวัติศาสต์ที่สามารถทำยอดขายประจำปีได้ทั้งอันดับ 1 และ 2 คือซิงเกิล "Truth/Kaze no Mukō e" และ "One Love" ตามลำดับ Such a feat had not been achieved since 1989.
อย่างไรก็ตาม วันที่ 18 ธันวาคม ปี 2009 ออริก้อนได้ประกาศอะระชิได้ทำลายสิถิติของตัวเองโดยการครองอันดับ 1 ในทั้งในหมวดซิงเกิล, อัลบั้ม และ DVD เพลง ในปี 2009 โดยซิงเกิลทั้งหมดในปี 2009 ได้ติดอยู่ในอันดับ Top 5 ของตารางประจำปี โดยอันดับ 1 คือ "Believe/Kumorinochi, Kaisei", อันดับ 2 "Ashita no Kioku/Crazy Moon: Kimi wa Muteki" ,อันดับ 3 "My Girl" และและอันดับ 5 "Everything" นอกจากนี้ทางวงได้กลายเป็นศิลปินรายแรกในประวัติศาสตร์ที่สามารถครองอันดับ 1 และ 2 ในชารทได้ 2 ปีซ้อน และ สามารถทำยอดขายทั้ง 4 ชุดติด 5 อันดับสูงสุด ทางด้านชารท์อัลบั้ม All the Best! 1999-2009 ได้กลายเป็นอัลบั้มที่ขายดีที่สุดในปี 2009 โดยขายไปได้กว่า 1.43 ล้านชุด ทำให้เป็นครั้งแรกที่อะระชิได้ครองอันดับที่ 1 ในชารทอัลบั้มประจำปี
รางวัลนาฏราช สาขากำกับภาพยอดเยี่ยม
รายชื่อผู้เข้าชิง
จำนวนนักกำกับภาพ 11 คน ที่ได้รับการเสนอชื่อมากกว่า 2 ครั้ง
รายชื่อผู้ชนะ
จำนวนนักกำกับภาพ 1 คน ที่ได้รับรางวัลมากกว่า 2 ครั้ง
สกุลศิลปะเวสโซบรุนเนอร์
โรโคโคเวสโซบรุน (ภาษาอังกฤษ: Wessobrunner School) หมายถึงกลุ่มนักปั้นปูนที่เริ่มก่อตั้งแต่ปลายคริสต์ศตวรรษที่ 17 ที่แอบบีเบ็นนาดิคตินเวสโซบรุน (Wessobrunn Abbey) กลุ่มช่างนี้มีด้วยกันทั้งหมด 600 คนเท่าที่ทราบกัน กลุ่มโรโคโคเวสโซบรุนเป็นกลุ่มที่มีอิทธิพลสำคัญต่อศิลปะปูนปั้นทางตอนใต้ของประเทศเยอรมนีเมื่อคริสต์ศตวรรษที่ 18
คนทีสอทะเล
คนทีสอทะเล เป็นไม้พุ่มในวงศ์ Lamiaceae ลำต้นเลื้อยคลานไปบนดิน ลำต้นสีน้ำตาล เมื่ออายุมากจะมีสะเก็ดหลุดร่วงออกมา ใบเดี่ยว ใบสีเขียวเข้ม หลังใบสีอ่อนจนถึงสีนวล ดอกช่อ กลีบดอกสีน้ำเงินขนาดไม่เท่ากัน ผลเดี่ยว ที่ขั้วมีกลีบเลี้ยงหุ้มไว้เกือบครึ่งผล ผิวสีเขียวหรือสีม่วง ผลแห้ง ปลายผลมีติ่ง ใบแห้งบดเป็นผง นำไปทำขนมคนที โดยนำใบแห้งไปผสมกับแป้งข้าวเหนียวและน้ำ นำไปนึ่งให้สุก หั่นเป็นชิ้น คลุกกับมะพร้าวขูด เกลือ และน้ำตาล
สกุลศิลปะเวสโซบรุนเนอร์
โรโคโคเวสโซบรุน เป็นคำที่นักประวัติศาสตร์ศิลปะกุสตาฟ ฟอน เบโซลด์ (Gustav von Bezold) และ จอร์จ แฮคเคอร์ (Georg Hacker) ใช้เรียกศิลปินหรือช่างกลุ่มนี้มาตั้งแต่ปี ค.ศ. 1888
คนทีสอทะเล
ในการแพทย์พื้นบ้าน
ราก รักษาโรคตับ, ใบ รสร้อน บำรุงธาตุ ขับเสมหะ รักษาโรคผิวหนัง ผื่นคัน ขับพยาธิ แก้ฟกบวม แก้ลม แก้ริดสีดวง
สกุลศิลปะเวสโซบรุนเนอร์
การทำงานร่วมกันระหว่างช่างวางอิฐและช่างสลักหิน และช่างปั้นปูนชาวอิตาลีมีมาตั้งแต่คริสต์ศตวรรษที่ 16 ในบาวาเรีย พอมาถึงคริสต์ศตวรรษที่ 17 โรโคโคเวสโซบรุนก็กลายมาเป็นศูนย์กลางศิลปะปูนปั้นที่สำคัญในยุโรป ช่างจากเวสโซบรุนมิใช่แต่จะรับงานของทางใต้ประเทศเยอรมนีเท่านั้นแต่ยังรับงานจากประเทศฝรั่งเศส ประเทศโปแลนด์ ประเทศฮังการี และ ประเทศรัสเซียด้วย จนช่างอิตาลีไม่สามารถสู้ได้
สมาชิก
สมาชิกคนสำคัญๆ ของกลุ่มโรโคโคเวสโซบรุนก็ได้แก่:
และตระกูลศิลปินตระกูลอื่นๆ เช่น ชมุซเซอร์ (Schmuzer), เมิร์ค (Merck) , เราค์ (Rauch) , ไชดอฟ (Schaidauf) , อืเบลแฮ (Übelher) และ เซิพฟ (Zöpf)
การวิวัฒนาการของงานปูนปั้น
ศิลปะการทำปูนปั้นเริ่มมาตั้งแต่ 7000 ปีก่อนคริสตกาลและมารุ่งเรืองที่ประเทศอิตาลีในยุคเรอเนซองส์ ในประเทศเยอรมนีการทำปูนปั้นเริ่มเมื่อประมาณปี ค.ศ. 1545 ที่วังที่เมืองแลนด์ชุท (Landshut) จากคำบรรยายของ มิเคิล เวนิก (Michael Wenig) ในหนังสือ “Historico-Topographica Descriptio” เมื่อปี ค.ศ. 1701 กล่าวว่าผู้ที่อยู่ในหมู่บ้านไกส์พอยท์ และเฮด ซึ่งเป็นหมู่บ้านที่ขึ้นอยู่กับแอบบีเวสโซบรุนส่วนใหญ่จะมีอาชีพเป็นช่างปั้นปูนและช่างอิฐ
โรโคโคเวสโซบรุนเสื่อมลงเมื่อศิลปินเริ่มหันไปหารูปทรงใหม่ที่เรียบง่ายกว่าและคำนึงถึงประโยชน์การใช้สอยมากกว่าแบบเวสโซบรุน ผลงานของโรโคโคเวสโซบรุนจะหาดูได้จากหลายประเทศในยุโรปโดยเฉพาะในประเทศออสเตรีย
จอร์โจ วาซารี
จอร์โจ วาซารี (Giorgio Vasari) (30 กรกฎาคม ค.ศ. 1511 - 27 มิถุนายน ค.ศ. 1574) เป็นสถาปนิกและจิตรกรชาวอิตาลี ผลงานที่ทำให้เขามีชื่อเสียงมากที่สุดคืองานบันทึก ประวัติชีวิตและงานของศิลปินอิตาลีก่อนหน้าและร่วมสมัยในชื่อ “ชีวิตจิตรกร, ประติมากร, และสถาปนิกผู้ดีเด่น” (หรือที่เรียกสั้นๆ ว่า “ชีวิตศิลปิน” (The Vite)) ซึ่งเป็นงานที่ยังมีการอ้างอิงกันในการเขียนประวัติชีวิตศิลปินหรือการวิจัยจิตรกรรมและประติมากรรมกันอยู่จนทุกวันนี้
ประวัติ
วาซารีเกิดที่เมืองอาเรซโซในแคว้นตอสคานา ในวัยเด็กได้เล่าเรียนกับจิตรกรเลื่องชื่อผู้มีความสามารถในการเขียนภาพลงบนกระจก (stained glass) นามว่า กูลเยลโม ดา มาร์ซีลยา (Guglielmo da Marsiglia) เมื่ออายุได้สิบหกปี พระคาร์ดินัลซิลวีโอ ปาสเซอรินีได้ส่งจอร์โจไปเล่าเรียนที่ฟลอเรนซ์ โดยได้มีโอกาสเล่าเรียนกับอันเดรอา เดล ซาร์โต รอสโซ ฟีออเรนตีโน (Rosso Fiorentino) และจาโคโป ปอนตอร์โม ในอีกด้านเขาก็ได้ พบกับมีเกลันเจโล บัวนาร์โรตี (Michelangelo) ผู้ซึ่งกลายมาเป็นผู้ที่มีอิทธิพลอย่างมากต่องานของวาซารี
ในปี ค.ศ. 1529 เขาได้มีโอกาสไปเที่ยวโรม ได้มีโอกาสเรียนรู้เกี่ยวกับงานของราฟาเอล และงานประเภทเรอเนซองซ์ยุคทองแบบโรมัน (Roman High Renaissance) วาซารีได้รับงานจากสมาชิกตระกูลเมดิชิ อย่างต่อเนื่อง ทั้งกลุ่มที่พำนักอยู่ในกรุงโรมและฟลอเรนซ์ นอกจากนี้เขายังได้มีโอกาสทำงานในเมืองเนเปิลส์ (Naples) อาเรซโซ (Arezzo) และอีกหลาย ๆ แห่ง ภาพเขียนหลายภาพของเขายังคงอยู่ โดยงานชิ้นที่สำคัญที่สุด คือ อยู่ที่พระราชวังเวกกีโอ (Palazzo Vecchio) ในเมืองฟลอเรนซ์ ซึ่งเป็นที่ที่เขาและลูกศิษย์ได้ใช้เวลาทำงานอยู่ตั้งแต่ปี ค.ศ. 1555 เขายังได้มีโอกาสช่วยตกแต่งภายในให้กับห้องพักของฟรานเชสโกที่ 1 (Studiolo of Francesco I) พระราชวังแห่งนี้ ซึ่งปัจจุบันได้ถูกฟื้นฟูให้กลับไปอยุ่ในสภาพเก่าแล้ว นอกจากวาซารีจะเป็นศิลปินและสถาปนิกที่มีความสามารถแล้ว ยังได้รับการยกย่องในฐานะผู้จัดการงานศิลปะขนาดใหญ่ที่มีประสิทธิภาพ (director of artistic productions)
วาซารีได้ทำงานมากมายและกลายเป็นผู้ที่มีทรัพย์สินเป็นจำนวนมาก ในปี ค.ศ. 1547 เขาได้สร้างบ้านในเมือง อาเรซโซ (ปัจจุบันกลายเป็นพิพิธภัณฑ์เกี่ยวกับวาซารี) ในช่วงบั้นปลายของชีวิตเขาได้เข้าไปสู่การเมือง ได้รับเลือกเป็นสมาชิกสภาบริหารเมือง (municipal council) และได้รับตำแหน่งปกครองระดับสูงในเวลาต่อมา (supreme office)
ในปี ค.ศ. 1563 วาซารีได้ร่วมก่อตั้งสถาบันการออกแบบ (Accademia del Disegno) ในเมืองฟลอเรนซ์ [ปัจจุบันคือ สถาบันวิจิตรศิลป์แห่งฟลอเรนซ์ (Accademia di Belle Arti Firenze)] โดยมีผู้ร่วมก่อตั้งคือ มกุฎราชกุมารและมีเกลันเจโล มีสมาชิกที่เป็นศิลปิน 36
วาซารีเสียชีวิตในเมืองฟลอเรนซ์ เมื่อวันที่ 27 มิถุนายน ปี ค.ศ. 1574
แหล่งข้อมูลอื่น
1511 1574
วุฒิชัย กิตติธเนศวร
วุฒิชัย กิตติธเนศวร อดีตสมาชิกสภาผู้แทนราษฎรจังหวัดนครนายก อดีตประธานคณะกรรมาธิการการป้องกันและบรรเทาผลกระทบจากภัยธรรมชาติและสาธารณภัย อดีตประธานสภาจังหวัดนครนายก 4 สมัย และอดีตนายกองค์การบริหารส่วนจังหวัดนครนายก เคยเป็นสมาชิกสภาผู้แทนราษฎร สังกัดพรรคเพื่อไทย แต่ในการเลือกตั้ง พ.ศ. 2554 ได้ย้ายมาสังกัดพรรคภูมิใจไทย ในการเลือกตั้งปี 2562 เขาได้ย้ายกลับมาอยู่พรรคเพื่อไทยและเป็นผู้สมัคร ส.ส.เขต จังหวัดนครนายก ในนามพรรคเพื่อไทย จนล่าสุดในปี 2565 เขาก็ได้ย้ายกลับมาอยู่พรรคภูมิใจไทยอีกครั้ง
ประวัติ
วุฒิชัย กิตติธเนศวร เกิดเมื่อวันที่ 6 กันยายน พ.ศ. 2497 เป็นบุตรของนายกิมไฮ้ กับนางซิวคี้ แซ่โง้ว สมรสกับนางกอบแก้ว ชิระกุล กรรมการผู้จัดการบริษัทกอบชัยคอนกรีต จำกัด มีบุตร 2 คน คือ นายปิยวัฒน์ กิตติธเนศวร กับนางสาวรวิภา กิตติธเนศวร
วุฒิชัยสำเร็จการศึกษาระดับปริญญาตรีและปริญญาโท จากคณะรัฐศาสตร์ มหาวิทยาลัยรามคำแหง และสำเร็จการศึกษาระดับปริญญาเอก สาขารัฐประศาสนศาสตร์ ที่มหาวิทยาลัยสวนดุสิต
การทำงาน
วุฒิชัย กิตติธเนศวร เริ่มต้นงานการเมืองโดยการเป็นนักการเมืองท้องถิ่น ได้รับแต่งตั้งเป็นประธานสภาจังหวัดนครนายก (สจ.) และเป็นนายกองค์การบริหารส่วนจังหวัดนครนายก (อบจ.)เรียกได้ว่าเป็นนักการเมืองที่มีประสบการณ์โชคโชนเพราะเคยเป็นนักการเมืองท้องถิ่นมาแล้วแทบจะทุกตำแหน่ง เคยเป็นสมาชิกสภาผู้แทนราษฎร จังหวัดนครนายก สังกัดพรรคพลังประชาชน (ต่อมาถูกยุบพรรคจึงย้ายมาสังกัดพรรคเพื่อไทย) ต่อมาในการเลือกตั้ง พ.ศ. 2554 ได้ย้ายมาลงสมัครในสังกัดพรรคภูมิใจไทย และสามารถเอาชนะนายเกรียงไกร กิตติธเนศวร จากพรรคเพื่อไทย (ผู้เป็นหลาน) และนายชาญชัย อิสระเสนารักษ์ จากพรรคประชาธิปัตย์ได้
ในปี พ.ศ. 2557 ศาลฎีกาแผนกคดีอาญาของผู้ดำรงตำแหน่งทางการเมือง มีคำพิพากษาให้เขาต้องรับโทษจำคุก 10 ปี และปรับ 200,000 บาท โทษจำคุกให้รอการลงโทษไว้ 1 ปี และห้ามมิให้ดำรงตำแหน่งทางการเมือง หรือดำรงตำแหน่งใดในพรรคการเมืองเป็นเวลา 4 ปี จากกรณีจงใจยื่นบัญชีทรัพย์สินและหนี้สินและเอกสารประกอบด้วยข้อความอันเป็นเท็จ
ในปี พ.ศ. 2562 ได้รับเลือกตั้งเป็นสมาชิกสภาผู้แทนราษฎรจังหวัดนครนายกอีกสมัย และได้เป็นประธานคณะกรรมาธิการการป้องกันและบรรเทาผลกระทบจากภัยธรรมชาติและสาธารณภัย สภาผู้แทนราษฎร ชุดปัจจุบันอีกด้วย
วัดคีรีบัววนาราม
วัดคีรีบัววนาราม เป็นวัดในตำบลเขาน้อย อำเภอลำสนธิ จังหวัดลพบุรี
ท็อปด็อก
ท็อปด็อก (Topp Dogg; 탑독) กลุ่มสมาชิกวงฮิปฮอป 12 คนจากเกาหลีใต้ ตั้งขึ้นโดยโชพีดี (Cho PD) ภายใต้สังกัดสตาร์ด้อมเอนเตอร์เทนเมนท์ (Stardom Entertainment) ในปี 2013 เปิดตัวด้วยสมาชิก 13 คน ได้แก่ เจนิชชี่ พีกุน ซอกุง กอน โฮจุน คิโด้ ซังโด นักทา ฮันซล บีจู เซโร่ อะตอม และยาโน ภายหลังซอกุงได้หยุดการโปรโมทกับวงท็อปด็อกและไปอยู่ซับยูนิตอันเดอร์ด็อกแทน ปัจจุบันมีสมาชิก 5 คน
2013: มินิอัลบั้ม Dogg's Out, Dogg's Out Repackage
ท็อปด็อกได้จัดเดบิวท์โชว์เคสขึ้นในวันที่ 22 ตุลาคม 2556 เดบิวท์สเตจด้วยไตเติ้ลแทร็ค Say It (말로해) ที่รายการโชว์แชมเปี้ยนในวันที่ 23 ตุลาคม 2556 และวางจำหน่ายมินิอัลบั้ม Dogg's Out ในวันที่ 24 ตุลาคม 2556
19 ธันวาคม 2556 ท็อปด็อกกลับมาด้วยรีแพคเกจอัลบั้ม Dogg's Out โดยเพิ่มเพลงใหม่คือ Cigarette และ Say It (말로해) เวอร์ชันจีน
2014: Arario, AmadeuS, "Annie"
วันที่ 12 มกราคม สตาร์ด้อมได้ปล่อยทีเซอร์สำหรับมินิอัลบั้มที่ 2 ของท็อปด็อกออกมา และคัมแบ็คด้วยไตเติ้ลแทร็ค 들어와 (Open the door) ในวันที่ 16 มกราคม พร้อมโชว์คัมแบ็คสเตจในวันเดียวกันที่เวทีเอ็มเค้าท์ดาวน์
ท็อปด็อกได้ปล่อยเอ็มวีเพลง 아라리오 (Arario) วันที่ 12 กุมภาพันธ์ และขึ้นคัมแบ็คสเตจในวันที่ 19 กุมภาพันธ์ และวางจ่ายสเปเชียลอัลบั้ม Arario Special Edition ในวันที่ 24 กุมภาพันธ์
9 มิถุนายน ท็อปด็อกกลับมาด้วยมินิอัลบั้มที่ 3 AmadeuS ด้วยไตเติ้ลแทร็ค TOPDOG และคัมแบ็คสเตจที่เวทีเอ็มเค้าท์ดาวน์ในวันที่ 12 มิถุนายน และได้วางจำหน่าย AmadeuS Deluxe Edition โดยเพิ่มเพลงใหม่อีก 3 เพลงในวันที่ 25 สิงหาคม
และท็อปด็อกก็ได้ปล่อยเพลงที่มาในสไตล์ old school เนื่องในโอกาสครบรอบ 1 ปีที่เดบิว์มา 애니(Annie) เมื่อวันที่ 16 ตุลาคม
2015
ในเดือนธันวาคม 2557 สตาร์ด้อมประกาศเวิลด์ทัวร์ภายใต้ชื่อ 'World TopKlass' ซึ่งจัดขึ้นที่ 13 เมืองและ 11 ประเทศทั้งยุโรป เอเชีย และอเมริกาใต้
และในเดือนกรกฎา สตาร์ด้อมได้เซ็นสัญญาร่วมกับ Hunus Entertainment
2016
วันที่ 3 มีนาคม ToppDogg ได้เปิดตัว OST สำหรับละครPlease Come Back, Mister ; แทร็กยังได้รับวิดีโอเพลงที่มีสมาชิกบันทึกเพลง อีกสองเพลงได้รับการปล่อยตัวจากละครโดย ToppDogg สมาชิกเป็นครั้งแรกคือ "Back Then" โดย Hojoon ซึ่งออกเมื่อวันที่ 31 มีนาคมและเพลง "You" ของ Hojoon and Sangdo ได้รับการปล่อยออกมาเมื่อวันที่ 7 เมษายน
สายการแร็พของ ToppDogg (Yano, A-tom และ Jenissi) เข้าร่วมในซีซั่น 5 ของรายการShow Me the Moneyที่เป็นที่นิยมซึ่งเริ่มออกอากาศในเดือนพฤษภาคม [18] A-ทอมผ่านการออดิชั่นและทำให้มันไปรอบที่ 2 ที่เขาถูกกำจัด-ไม่นานหลังจากที่ A-ทอมปล่อยเพลงให้ SoundCloud ของเขาที่ชื่อ "คนตาบอดดังนั้น" ซึ่งถูกอัปโหลดในภายหลังเพื่อบัญชี YouTube Hunus ความบันเทิงในวันที่ 20 พฤษภาคม ทั้ง Yano และ Jenissi ไม่ผ่านการออดิชั่น
มันได้รับการประกาศในเดือนพฤษภาคมที่ ToppDogg จะได้รับการมีส่วนร่วมในซีรีส์เว็บที่สร้างขึ้นโดย K-Pop เว็บไซต์ข่าว Soompi เรียกว่าท็อปด็อก: All-ฆ่า [19]การแสดงวิ่ง 10 ตอนจาก 23 พฤษภาคม - 15 สิงหาคมและออกอากาศในวันจันทร์มันที่เข้าร่วมสมาชิกมีส่วนร่วมใน "ความท้าทาย" ต่างๆทุกสัปดาห์เช่นการปรุงอาหารและทายและให้ความสำคัญกลุ่มพิเศษเช่นหอพัก การท่องเที่ยว [20] [21] [22]
เมื่อวันที่ 31 ตุลาคมพวกเขาก็ได้เปิดตัวทีเซอร์คัมแบ็กสำหรับอัลบั้มแรกของพวกเขาที่First Street ในฐานะสมาชิกเก้าคนแทนที่จะเป็นสมาชิก 10 คนก่อนหน้านี้ Jenissi ได้รับการยืนยันว่าเป็นสมาชิกคนล่าสุดที่ออกจากกลุ่มเพื่อไปเดี่ยวและยังคงผลิตเพลงนอก ToppDogg มีการอัปโหลดทีเซอร์ของวันที่ฝนตกในวันที่ 31 ตุลาคมนี้First Streetและวิดีโอเพลงอย่างเป็นทางการสำหรับ "Rainy Day" ได้รับการปล่อยตัวในวันที่ 7 พฤศจิกายน 2016
2017
เมื่อวันที่ 28 กุมภาพันธ์มีรายงานว่า A-Tom จะเข้าร่วมProduce 101 Season 2แต่ไม่ทราบว่าจะทำให้เขาต้องจากกลุ่มนี้หรือไม่
อาณาจักร
ท็อปด็อก แบ่งเป็นอาณาจักรย่อยสี่อาณาจักร คือ มังกร (Dragon), อัศวิน (Knight), สิงโต (Lion) และ พ่อมด (Wizard)
เส้าหลิน สองใหญ่
เส้าหลิน สองใหญ่ หรือ เส้าหลิน หรือ เดอะนิวเส้าหลินเทมเพิล (新少林寺; Shaolin, The New Shaolin Temple, พินอิน: Xīn Shàolín Sì) เป็นภาพยนตร์ฮ่องกงแนวแอ็คชั่นศิลปะการต่อสู้ที่เข้าฉายในปี ค.ศ. 2011 นำแสดงโดย หลิว เต๋อหัว, เซียะ ถิงฟง, ฟ่าน ปิงปิง, เฉินหลง กำกับการแสดงโดย เฉิน มู่เซิ่ง
เนื้อเรื่อง
ยุคต้นของการปฏิวัติประเทศจีน โฮ่วเจีย เป็นแม่ทัพใหญ่ในการตีเมืองเติงเฟิง โดยมีเชามันซึ่งเปรียบเสมือนน้องชายเป็นผู้ช่วย เมืองเติงเฟิงเป็นที่ตั้งของวัดเส้าหลิน ซึ่งบัดนี้กลายเป็นที่ให้พักพิงของบรรดาผู้อพยพหนีภัยสงคราม โฮ่วเจียและเชามันดูถูกเหยียดหยามวัดเส้าหลินซึ่งเป็นต้นกำเนิดของวิชาวรยุทธ ในคืนที่โฮ๋วเจียจะมั่นหมายลูกสาวตนเองกับลูกชายของนายพลโส่ว พี่ชายร่วมสาบาน เขาถูกเชามันหักหลัง ทำให้ได้รับบาดเจ็บทั้งตัวเอง เอี๋ยนซี ภรรยา และลูกสาว จนต้องเข้าไปขอความช่วยเหลือจากวัดเส้าหลิน แต่ลูกสาวของเขาบาดเจ็บหนักจนเกินจะช่วยไหว ทำให้เสียชีวิต โฮ่วเจียเสียใจมาก จึงสำนึกผิดและขอออกบวช โดยมี หูเต่า หลวงจีนพ่อครัวของวัดเป็นผู้ดูแล ขณะที่เชามันกำลังจะให้ขายสมบัติของชาติให้แก่ชาติตะวันตกเพื่อสร้างทางรถไฟ
การสร้างและความสำเร็จในการเข้าฉาย
เส้าหลิน สองใหญ่เป็นเวอร์ชันที่พัฒนาต่อจากภาพยนตร์ชุดแรกของเจท ลี ที่มีชื่อว่าเสี้ยวลิ้มยี่ การถ่ายทำเริ่มต้นในเดือนตุลาคม ค.ศ. 2009 โดยมีพิธีฉลองจัดขึ้นภายในวัดเส้าหลิน ได้มีการแพร่กระจายข่าวครั้งแรกของโครงการเมื่อเฉินหลงซึ่งเป็นนักแสดง ได้ประกาศในเว็บไซต์อย่างเป็นทางการของเขาว่าจะมีส่วนร่วมกับโครงการดังกล่าว แต่ไม่สามารถพูดคุยเกี่ยวกับรายละเอียดของเรื่องนี้ได้เนื่องจากข้อจำกัดทางสัญญา
เฉินหลงและลูกทีมของเขาได้เนรมิตวัดเส้าหลินขึ้นมาเองใหม่ในมณฑลเจ้อเจียง ด้วยงบประมาณ 10 ล้านหยวน (หรือประมาณ 1.47 ล้านดอลลาร์สหรัฐ) เพื่อหลีกเลี่ยงความเสียหายที่เกิดขึ้นกับวัดจริง สมาชิกในทีมของเขาต่างโกนหัวจนโล้นสำหรับการถ่ายทำภาพยนตร์ ในขณะที่เฉินหลงสวมหมวก และได้โกนในส่วนรอบ ๆ ที่ยื่นออกมา ส่วนทางด้านหลิว เต๋อหัว ได้รับบาดเจ็บที่มือซ้ายขณะที่เขาถ่ายทำฉากต่อสู้ และนับเป็นภาพยนตร์เรื่องแรกในรอบ 21 ปี ที่หลิว เต๋อหัว และเฉินหลง สองนักแสดงระดับซูเปอร์สตาร์ของเอเชียโคจรมาพบกัน
เส้าหลิน สองใหญ่เป็นภาพยนตร์ฟอร์มใหญ่ที่เข้าฉายต้อนรับเทศกาลตรุษจีน ของปี ค.ศ. 2011 เมื่อเปิดตัวในประเทศจีน ได้รายรับสามวันแรก 105 ล้านหยวน (525 ล้านบาท) ทิ้งห่างภาพยนตร์ที่เป็นอันดับที่สองมากกว่าเท่าตัว และกลายเป็นภาพยนตร์เรื่องแรกในปี ค.ศ. 2011 ที่เปิดตัวเกิน 100 ล้านหยวนภายในสามวันแรก ขณะเดียวกันก็เปิดตัวอันดับหนึ่งในสิงคโปร์ โดยทำรายได้ไปกว่า 950,000 เหรียญ (23 ล้านบาท) และไต้หวันที่ทำรายได้ไปกว่า 6.5 ล้านเหรียญ (7 ล้านบาท) รวมถึงขึ้นอันดับ 1 ในฮ่องกง
เขี้ยวฟาน
เขี้ยวฟาน หรือ หำฟาน  เป็นไม้พุ่มในวงศ์ Oleaceae ลำต้นและกิงอ่อนมีขนสีนวลเทา ใบเดี่ยว ดอกช่อ ออกที่ซอกใบ กลีบเลี้ยงเชื่อมติดกันเป็นรูปถ้วย กลีบดอกสีขาว ผลเมื่ออ่อนสีเขียว ผลแก่สีม่วงหรือสีดำ ร่วงง่าย ใบมีรสเผ็ด ชาวไทยอีสานนำมารับประทานกับหมากแทนใบพลูได้
รางวัลพระราชทานพระสุรัสวดี ครั้งที่ 14 ประจำปี พ.ศ. 2533
'''รางวัลพระราชทานพระสุรัสวดี ครั้งที่ 14 ประจำปี พ.ศ. 2533''' จัดโดยสมาคมผู้สื่อข่าวบันเทิงแห่งประเทศไทย โดยมีการประกาศผลเมื่อวันที่ 15 ธันวาคม พ.ศ. 2533 ณ ห้องส่งใหญ่ สถานีโทรทัศน์สีกองทัพบกช่อง 7
สำนักทรัพย์สินมีค่าของแผ่นดิน
สำนักทรัพย์สินมีค่าของแผ่นดิน เป็นหน่วยงานราชการในสังกัดกรมธนารักษ์ ที่เกิดจากการปรับโครงสร้างการแบ่งส่วนราชการของกรมธนารักษ์เมื่อปี พ.ศ. 2545 โดยแบ่งแยกออกมาจาก “สำนักบริหารเงินตรา” เนื่องจากลักษณะและภารกิจในความดูแลรับผิดชอบที่แตกต่างกัน โดยสำนักทรัพย์สินมีค่าของแผ่นดิน มีอำนาจหน้าที่เกี่ยวกับการอนุรักษ์ การเก็บรักษา และจัดทำทะเบียนทรัพย์สิน การจัดแสดงและเผยแพร่ความรู้เกี่ยวกับทรัพย์สินมีค่าของแผ่นดิน อาทิ เครื่องยศ ต้นเค้าเครื่องราชอิสริยาภรณ์ ตลอดจนสิ่งของเครื่องใช้ที่เกี่ยวเนื่องในองค์พระมหากษัตริย์ พระบรมวงศานุวงศ์ ขุนนาง หรือข้าราชการระดับสูง ซึ่งถือเป็นทรัพย์สินที่เป็นมรดกทางวัฒนธรรมของชาติที่ตกทอดมาแต่อดีตจนถึงปัจจุบัน รวมทั้งจำหน่ายเหรียญและผลิตภัณฑ์เหรียญ เพื่อส่งเสริมการสะสมเงินตรา
ประวัติ
แต่เดิมภารกิจในการดูแลรักษาและจัดเก็บทรัพย์สินมีค่าของแผ่นดิน เป็นหน้าที่ของ "กรมเก็บ" ซึ่งพระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้จัดตั้งขึ้นในบริเวณพระบรมมหาราชวัง เมื่อวันที่ 7 ตุลาคม พ.ศ. 2433 ต่อมาในปี พ.ศ. 2454 ได้เปลี่ยนชื่อเป็น "กรมพระคลังมหาสมบัติ" ในรัชสมัยพระบาทสมเด็จพระมงกุฎเกล้าเจ้าอยู่หัว และภายหลังเปลี่ยนแปลงการปกครองในปี พ.ศ. 2475 รัฐบาลได้ตั้งคณะกรรมการคัดแยก "ทรัพย์สินมีค่าของแผ่นดิน" ออกจาก "ทรัพย์สินส่วนพระมหากษัตริย์" และเก็บรักษาไว้ใน "กรมพระคลังมหาสมบัติ" ต่อจากนั้นได้มีการประกาศใช้พระราชบัญญัติจัดตั้งกระทรวง และกรม พ.ศ. 2476 โดยให้ยุบกรมพระคลังมหาสมบัติและจัดตั้งเป็น "กองคลังกลาง" ต่อมาได้เปลี่ยนชื่อเป็น "กรมคลัง" และในภายหลังได้เปลี่ยนชื่อเป็น "กรมธนารักษ์" ในที่สุด
ด้วยเหตุที่การเก็บรักษาทรัพย์สินมีค่า ที่มีความสำคัญของแผ่นดินเป็นภารกิจหลักของกรมธนารักษ์ ในปี พ.ศ. 2519 นายสุนทร เสถียรไทย อธิบดีกรมธนารักษ์ในขณะนั้น จึงมีดำริให้ กองคลังกลางดำเนินการคัดเลือกทรัพย์สิน เพื่อนำออกจัดแสดงในทำนองเดียวกับการจัดรูปแบบของพิพิธภัณฑ์ แต่เป็นเพียงการจัดแสดงทรัพย์สินเฉพาะอย่าง ซึ่งใช้พื้นที่ไม่กว้างขวางใหญ่โตเท่าใดนัก  หลังจากที่ได้ทำการแบ่งทรัพย์สินออกเป็นหมวดต่างๆ เห็นว่าควรนำเหรียญกษาปณ์ไทยและเงินตราโบราณออกจัดแสดง เพื่อให้ประชาชนทั่วไปได้ทราบถึง 'วิวัฒนาการเหรียญกษาปณ์ไทย' เป็นลำดับแรก โดยได้นำความขึ้นกราบบังคมทูลพระบาทสมเด็จพระเจ้าอยู่หัว ซึ่งก็ได้รับพระมหากรุณาธิคุณพระราชทานพระบรมราชานุญาต ให้ใช้ส่วนหนึ่งของอาคารสำนักงานพระคลังข้างที่ หลังศาลาสหทัยสมาคม ในพระบรมมหาราชวัง เป็นสถานที่จัดแสดง และเรียกชื่อตามทรัพย์สินที่จัดแสดงว่า “ศาลาเหรียญกษาปณ์ไทย”
โครงสร้างหน่วยงาน
สำนักทรัพย์สินมีค่าของแผ่นดิน อยู่ภายใต้การกำกับดูแลและรับผิดชอบของผู้อำนวยการสำนักทรัพย์สินมีค่าของแผ่นดิน แบ่งหน่วยงานในสังกัดในส่วนกลางออกเป็น 5 ส่วน และในส่วนภูมิภาค 2 ส่วน ดังนี้
EO
EO หรือ eo สามารถหมายถึง
สำนักทรัพย์สินมีค่าของแผ่นดิน
โครงสร้างหน่วยงาน
หน่วยงานในส่วนกลาง
การเก็บรักษาและอนุรักษ์ทรัพย์สิน
ด้วยการดูแล เก็บรักษา และอนุรักษ์ทรัพย์สินมีค่าของแผ่นดิน อาทิ เครื่องราชอิสริยยศ เครื่องราชอิสริยาภรณ์ เงินตราโบราณ ดวงตราไปรษณียากรโบราณ เครื่องประดับ ฯลฯ อย่างถูกต้องตามหลักวิชาการอนุรักษ์ เพื่อหยุดยั้งหรือชะลอการเสื่อมสภาพของทรัพย์สิน และเพื่อให้ทรัพย์สินอยู่ในสภาพที่สมบูรณ์ที่สุด
การจัดแสดงทรัพย์สินมีค่าของแผ่นดิน
ทรัพย์สินที่ได้รับการอนุรักษ์เรียบร้อยแล้ว จะถูกคัดเลือกนำออกจัดแสดงที่ศาลาเครื่องราชอิสริยยศ เครื่องราชอิสริยาภรณ์ และเหรียญกษาปณ์ ในพระบรมมหาราชวัง และที่ศาลาธนารักษ์ 1 จังหวัดเชียงใหม่ โดยมีวัตถุประสงค์เพื่อให้เยาวชนของชาติและประชาชนทั่วไปได้มีโอกาสชื่นชม ศึกษาหาความรู้ และร่วมภาคภูมิใจในทรัพย์สินมีค่าของแผ่นดินที่เป็นมรดกทางวัฒนธรรมของชาติ ที่มีคุณค่าทางประวัติศาสตร์และวัฒนธรรมไทย ตลอดจนศิลปะด้านงานช่างฝีมือไทยโบราณที่ได้รังสรรค์ผลงานอย่างประณีต วิจิตรบรรจง งดงามมีเอกลักษณ์เฉพาะตัวที่โดดเด่น
เพื่อให้การจัดแสดงทรัพย์สิน เป็นที่รู้จักและได้รับความสนใจจากประชาชนอย่างทั่วถึง สำนักทรัพย์สินมีค่าของแผ่นดินจึงได้จัดทำเว็บไซต์นำชมศาลาเครื่องราชอิสริยยศฯ e-Museum เป็นพิพิธภัณฑ์ออนไลน์ ซึ่งสามารถเข้าชมการจัดแสดงที่ศาลาเครื่องราชอิสริยยศฯ ได้อย่างครบถ้วน นอกจากนี้ สำนักทรัพย์สินมีค่าของแผ่นดินยังเข้าร่วมงานนิทรรศการทั้งในและต่างประเทศอย่างต่อเนื่อง เพื่อให้ความรู้เกี่ยวกับทรัพย์สินมีค่าของแผ่นดิน
ทักซ์เพนท์
ทักซ์เพนท์ เป็นซอฟต์แวร์เสรีสำหรับตกแต่งภาพแบบแรสเตอร์ สามารถทำงานได้บนหลายระบบปฏิบัติการ เช่น วินโดวส์ แมคโอเอสเท็น และ ลินุกซ์ ภายใต้สัญญาอนุญาตสาธารณะทั่วไปของกนู
สำนักทรัพย์สินมีค่าของแผ่นดิน
การจำหน่ายเหรียญและผลิตภัณฑ์เหรียญ
ส่วนกลาง
ศาลาธนารักษ์ 1 จังหวัดเชียงใหม่
จัดตั้งขึ้น เพื่อให้ประชาชนในส่วนภูมิภาค ได้มีโอกาสชื่นชมทรัพย์สินมีค่าของแผ่นดิน โดยได้จัดแสดงเหรียญกษาปณ์ยุคสมัยต่างๆ และเน้นการจัดแสดงเงินตราสมัยล้านนา รวมทั้งจัดแสดงเหรียญที่ระลึกและเครื่องราชอิสริยยศ เพื่อเผยแพร่วัฒนธรรมออกไปสู่ภูมิภาค นอกจากนี้ยังมีบริการจ่ายแลก รับคืนเหรียญกษาปณ์ และจำหน่ายเหรียญเพื่อการสะสม รวมทั้งการจัดนิทรรศการนอกสถานที่
ที่ทำการ “ศาลาธนารักษ์ 1” ตั้งอยู่เลขที่ 52 ถนนราชดำเนิน ตำบลศรีภูมิ อำเภอเมืองเชียงใหม่ จังหวัดเชียงใหม่ เปิดทำการเมื่อวันที่ 4 ธันวาคม พ.ศ. 2538
ศาลาธนารักษ์ 2 จังหวัดสงขลา
จัดตั้งขึ้นเพื่อให้บริการแก่ประชาชนในส่วนภูมิภาค โดยมีหน้าที่ในการให้บริการจ่ายแลก รับคืนเหรียญกษาปณ์ และการจำหน่ายเหรียญ เพื่อการสะสม
ศาลาธนารักษ์ 2 เปิดให้บริการแก่ประชาชนอย่างเป็นทางการ เมื่อวันที่ 22 กรกฎาคม 2546 โดยมีที่ทำการอยู่ในอาคารศาลากลางจังหวัดสงขลา (หลังเก่า) บริเวณห้องสำนักงานคลังจังหวัด (เดิม) ตั้งอยู่ที่ ถนน ราชดำเนิน ตำบลบ่อยาง อำเภอเมืองสงขลา จังหวัดสงขลา
เทศบาลตำบลกุดจิก (จังหวัดนครราชสีมา)
กุดจิก เป็นองค์กรปกครองส่วนท้องถิ่นประเภทเทศบาลตำบลซึ่งมีอาณาเขตครอบคลุมพื้นที่บางส่วนของหมู่ 4 ตำบลนากลาง และพื้นที่ทั้งหมดของหมู่ 1–2 ตำบลกุดจิก ในอำเภอสูงเนิน จังหวัดนครราชสีมา เดิมมีฐานะเป็นสุขาภิบาลกุดจิกที่จัดตั้งขึ้นใน พ.ศ. 2513 และยกฐานะขึ้นเป็นเทศบาลตำบลใน พ.ศ. 2542 ในปี พ.ศ. 2565 เทศบาลตำบลกุดจิกมีประชากร 2,688 คน โดยแบ่งเป็นประชากรในเขตตำบลนากลาง 453 คน และประชากรในเขตตำบลกุดจิก 2,235 คน
พื้นที่เทศบาลตำบลกุดจิกเป็นที่ตั้งของสถานีรถไฟกุดจิก เป็นสถานีรถไฟชั้น 3 ตั้งอยู่ที่ตำบลกุดจิก อำเภอสูงเนิน จังหวัดนครราชสีมา ซึ่งเป็นสถานีรถไฟประจำตำบลกุดจิก อยู่ห่างจากสถานีรถไฟกรุงเทพเป็นระยะทาง 241.15 กิโลเมตร ให้บริการด้านการโดยสารและรับ-ส่งสินค้าห่อวัตถุ ไปยังสถานีที่ขบวนรถหยุดในเส้นทางสายตะวันออกเฉียงเหนือและรับจองตั๋วรถไฟทุกสายทุกขบวนล่วงหน้าได้ไม่เกิน 60 วัน และโครงการท่าเรือบก (Dry Port) ด้านสาธารณสุขนั้นมีโรงพยาบาลส่งเสริมสุขภาพตำบลกุดจิก และโรงพยาบาลสูงเนินตั้งอยู่ห่างจากเขตพื้นที่เทศบาลไปอีกประมาณ 8.7 กิโลเมตร นอกจากนี้ยังมีที่ทำการไปรษณีย์กุดจิก ซึ่งใช้รหัสไปรษณีย์แยกกันกับไปรษณีย์สูงเนิน แยกเป็นเอกเทศจากอำเภอ
กลุ่มภาษามลายู-พอลินีเชียกลาง
กลุ่มภาษามลายู-พอลินีเชียกลาง (Central malayo-polynesian languages) เป็นสาขาของภาษาตระกูลออสโตรนีเซียน มีผู้พูดในหมู่เกาะซุนดาน้อยและหมู่เกาะโมลุกกะในทะเลบันดา ใกล้เคียงกับจังหวัดนูซาเติงการาตะวันออก จังหวัดมาลูกู ประเทศอินโดนีเซีย และประเทศติมอร์-เลสเต (ยกเว้นกลุ่มภาษาปาปัวของติมอร์และเกาะใกล้เคียง) โดยมีกลุ่มภาษาบีมาที่แพร่กระจายในจังหวัดนูซาเติงการาตะวันตกและภาคตะวันออกของเกาะซุมบาวา และกลุ่มภาษาซูลาทางตะวันตกเฉียงใต้ของจังหวัดมาลูกูตอนเหนือ เกาะหลัก ๆ ของบริเวณนี้ได้แก่ เกาะซุมบาวา เกาะซุมบา เกาะโฟลเร็ซ เกาะติมอร์ เกาะบูรู และเกาะเซรัม ภาษาที่สำคัญได้แก่ ภาษามัวฆาไรของเกาะโฟลเร็ซตะวันตกและภาษาเตตุนที่เป็นภาษาประจำชาติของติมอร์-เลสเต
การจัดแบ่งกลุ่มภาษานี้มีหลักฐานอ่อน โดยเฉพาะข้อด้อยที่ไม่มีลักษณะร่วมของภาษาในเขตภูมิศาสตร์เดียวกัน นักภาษาศาสตร์บางคนจัดให้กลุ่มนี้เป็นกลุ่มภาษามลายู-พอลินีเชียกลาง–ตะวันออกที่ต่างจากกลุ่มภาษามลายู-พอลินีเชียตะวันออก (Grimes, 1991) ภาษาจำนวนมากทางทางตะวันออกของเกาะโฟลเร็ซและเกาะใกล้เคียงโดยเฉพาะเกาะซาวู มีศัพท์พื้นฐานที่ไม่อยู่ในตระกูลออสโตรนีเซียนมาก และอาจจะต้องพิสูจน์ต่อไปว่าเป็นภาษาในตระกูลออสโตรนีเซียนแน่นอนหรือไม่ (Würm, 1975)
กลุ่มของภาษา
ภาษาที่จัดอยู่ในกลุ่มนี้ได้แก่
Lernu! (เลรนู!)
Lernu! เป็นชื่อเว็บไซต์สำหรับการเรียนภาษาเอสเปรันโต เป็นเว็บไซต์จะมีการรับรองหลายภาษา การสอนในเว็บไซต์จะแบ่งออกเป็นหลายระดับชั้นตั้งแต่ง่ายจนถึงยาก โดยเนื้อหาจะประกอบไปด้วย คำศัพท์ ไวยากรณ์ และสำหรับผู้ที่เริ่มเรียนสามารถเรียกดูคำแปลได้ทันทีภายในเว็บ เว็บไซต์เปิดใช้ครั้งแรกเมื่อ 21 ธันวาคม พ.ศ. 2545 นอกจากนี้ในเว็บยังมีข้อมูลเกี่ยวกับ เพลง เกม เว็บบอร์ด ข้อมูลการสัมมนา และข้อมูลต่างๆ ที่เกี่ยวข้องกับภาษาเอสเปรันโต
คำว่า lernu เป็นภาษาเอสเปรันโต มีความหมายว่า "โปรดเรียน" (มาจากรากคำ Lern' บวกกับตัวลงท้าย -u ซึ่งเป็นตัวลงท้ายของกริยาแสดงการขอร้องหรือการสั่ง )
อันเดิช เซ็ลซิอุส
อันเดิช เซ็ลซิอุส (Anders Celsius, ; 27 พฤศจิกายน พ.ศ. 2244 – 25 เมษายน พ.ศ. 2287) เป็นนักดาราศาสตร์ นักคณิตศาสตร์ และนักฟิสิกส์ชาวสวีเดนที่ได้รับการแต่งตั้งเป็นศาสตราจารย์ในมหาวิทยาลัยอุปซอลาเมื่อ พ.ศ. 2273 เมื่ออายุเพียง 29 ปี เซ็ลซิอุสเป็นผู้คิดแบ่งช่องหรือขีดเทอร์มอมิเตอร์สำหรับวัดอุณหภูมิเมื่อ พ.ศ. 2286 โดยนับอุณหภูมิของน้ำแข็งเท่ากับ 0 องศา และที่จุดเดือดของน้ำที่ 100 องศา ที่ระดับน้ำทะเล โดยเรียกชื่อว่าองศาเซนติเกรดซึ่งใช้มาเป็นเวลานาน แต่ต่อมาได้เปลี่ยนชื่อเรียกใหม่เป็นองศาเซลเซียสเพื่อเป็นเกียรติแก่เขา เซ็ลซิอุสเป็นผู้รณรงค์สนับสนุนให้เริ่มใช้ปฏิทินกริกอเรียน และเป็นผู้เริ่มสังเกตการณ์แสงออโรราหรือแสงเหนือ ใน พ.ศ. 2283 เซ็ลซิอุสได้รับแต่งตั้งให้เป็นผู้อำนวยการหอดูดาวของมหาวิทยาลัยที่สร้างเพื่อเป็นเกียรติแก่เขาเอง เซ็ลซิอุสเสียชีวิตขณะมีอายุเพียง 43 ปี
ชีวิตช่วงต้นและการศึกษา
อันเดิช เซ็ลซิอุสเกิดที่อุปซอลา ประเทศสวีเดน ในวันที่ 27 พฤศจิกายน พ.ศ. 2244 ตระกูลของเขามาจาก Ovanåker ในจังหวัด Hälsingland ชื่อสกุล Celsius เป็นรูปแผลงเป็นละตินจากชื่ออสังหาริมทรัพย์ (ละติน celsus "เนิน")
เขาเป็นบุตรของ Nils Celsius ศาสตรจารย์ดาราศาสตร์ และหลานชายของ Olof Celsius นักพฤกษศาสตร์ Magnus Celsius นักคณิตศาสตร์ กับ Anders Spole นักดาราศาสตร์ เขาเชี่ยวชาญในคณิตศาสตร์ตั้งแต่ยังเล็ก อันเดิช เซ็ลซิอุสศึกษาที่มหาวิทยาลัยอุปซอลา และใน พ.ศ. 2273 ก็ได้เป็นศาสตราจารย์ดาราศาสตร์ในมหาวิทยาลัยเดียวกัน
แหล่งข้อมูลอื่น
17011744
เบรฟฮาร์ท วีรบุรุษหัวใจมหากาฬ
วีรบุรุษหัวใจมหากาฬ(Braveheart)เป็นภาพยนตร์ชีวประวัติ-ดราม่า กำกับภาพยนตร์โดยเมล กิบสันออกฉายในวันที่24 พฤษภาคม 1995 ภาพยนตร์บอกเล่าเรื่องราวของวิลเลียม วอลเลซอัศวินชาวสกอตแลนด์ที่ปลุกระดมชาวสกอตแลนด์ให้ปลดตนเองออกจากการเป็นเมืองขึ้นของอังกฤษซึ่งมีพระเจ้าเอ็ดเวิร์ดที่ 1 แห่งอังกฤษเป็นผู้ปกครอง ณ ขณะนั้น วอลเลซปลุกระดมชาวสกอตแลนด์จำนวนมากและตั้งกองทัพขึ้นเพื่อต่อสู้กับกองทัพอังกฤษที่มีจำนวนมากกว่ามาก ภาพยนตร์มีเนื้อหาที่อิงประวัติศาสตร์จึงมีส่วนที่ไม่ถูกต้องและบิดเบือนจากความเป็นจริงอยู่มาก
รางวัล
ภาพยนตร์ออกฉายพร้อมเสียงชื่นชมและคำวิจารณ์ในทางบวก ถึงอย่างนั้นก็มีคำวิจารณ์ในทางลบอยู่บ้างเช่นความรุนแรง ความยาวของภาพยนตร์ และเนื้อหาที่บิดเบือนไปจากความจริง แต่ถึงกระนั้นก็ยังสามารถคว้ารางวัลที่ยิ่งใหญ่เป็นอันดับต้นๆ มาครองได้ถึง 5 รางวัล คือ
อีกทั้งยังมีภาพยนตร์อีกหลายๆเรื่องนำไปเป็นแรงบันดาลใจในการสร้างอีกด้วย เช่น Gladiator, Troy เป็นต้น
เจ้าหญิงสีชาดกับอัศวินดาบไร้เทียมทาน
เจ้าหญิงสีชาดกับอัศวินดาบไร้เทียมทาน เป็นซีรีส์ไลต์โนเวลญี่ปุ่น ที่เขียนเนื้อเรื่องโดย Riku Misora และวาดภาพโดย Won ได้รับการดัดแปลงเป็นซีรีส์อนิเมะโทรทัศน์ และออกอากาศตั้งแต่เดือนตุลาคมถึงธันวาคม พ.ศ. 2558 ในประเทศไทยไลต์โนเวลมีลิขสิทธิ์โดยสำนักพิมพ์เซนชู
พระเศวตคชเดชน์ดิลก
พระเศวตคชเดชน์ดิลกฯ เป็นช้างเผือกประจำรัชกาลพระบาทสมเด็จพระปกเกล้าเจ้าอยู่หัว ตกที่ป่าแม่ยางมิ้ม อำเภอฝาง จังหวัดเชียงใหม่ เมื่อวันศุกร์ แรม 11 ค่ำ เดือน 6 ปีขาล ตรงกับวันที่ 6 พฤษภาคม พ.ศ. 2469  เจ้าแก้วนวรัฐ เจ้าผู้ครองนครเชียงใหม่ องค์ที่ 9 และนาย ดี.เอฟ. แมคฟี ผู้จัดการป่าไม้บริษัทบอร์เนียว ได้น้อมเกล้าน้อมกระหม่อมถวาย ในคราวเสด็จพระราชดำเนินมณฑลพายัพ พร้อมกับพระราชพิธีทูลพระขวัญ และพระราชทานพระแสงราชศัสตรานครเชียงใหม่ และพระราชพิธีพระราชทานธงประจำกองลูกเสือของมณฑลพายัพ เมื่อวันที่ 27 มกราคม พ.ศ. 2469 ณ บริเวณสนามหน้าโรงเรียนยุพราชวิทยาลัย ซึ่งมีเจ้าราชบุตร (วงศ์ตวัน ณ เชียงใหม่) เป็นแม่กองสร้างโรงช้าง และขนย้ายมาที่กรุงเทพมหานครพร้อมกับแม่ช้างชื่อ "พังหล้า" สูง 7 ฟุต 4 นิ้ว ทางรถไฟเมื่อวันที่ 9 พฤศจิกายน พ.ศ. 2470
พระเศวตคชเดชน์ดิลกฯ มีลักษณะสำคัญดังนี้
พระบาทสมเด็จพระปกเกล้าเจ้าอยู่หัว โปรดเกล้าฯ ประกอบพระราชพิธีสมโภช และขึ้นระวางเป็นช้างสำคัญ เมื่อวันที่ 15-16 พฤศจิกายน พ.ศ. 2470 พระราชนามว่า
มีเรื่องเล่ากันว่า ในคืนวันที่ 23 มิถุนายน พ.ศ. 2475 คืนก่อนการเปลี่ยนแปลงการปกครอง พระเศวตคชเดชน์ดิลกฯ ซึ่งยืนโรงอยู่ ณ โรงช้างต้น พระราชวังดุสิต ได้ส่งเสียงร้องประหลาดตลอดทั้งคืน เมื่อถึงเวลารุ่งสาง คณะราษฎรก็ก่อการ ณ บริเวณลานพระบรมรูปทรงม้า  ใกล้กับโรงช้างต้นนั้น
เมื่อพระเศวตคชเดชน์ดิลกฯ โตขึ้น มีลักษณะแปลก คือมีงางอกออกมาไขว้กัน มีเรื่องเล่าว่าวันหนึ่งในเดือนพฤษภาคม พ.ศ. 2484 พระเศวตคชเดชน์ดิลกฯ ได้ยกงวงขึ้นไปติดบนงา แล้วเอาลงไม่ได้ เจ็บปวดร้องครวญครางอยู่หลายวัน เจ้าหน้าที่แก้ไขอย่างไรก็ไม่หาย จึงจำเป็นต้องเลื่อยงาทั้งสองออก ขณะนั้นเป็นเวลาใกล้เคียงกับวันที่ พระบาทสมเด็จพระปกเกล้าเจ้าอยู่หัว เสด็ตสวรรคต เมื่อวันที่ 30 พฤษภาคม พ.ศ. 2484
พระเศวตคชเดชน์ดิลกฯ ยืนโรงอยู่ ณ โรงช้างต้น พระราชวังดุสิต (ปัจจุบันคือ พิพิธภัณฑสถานแห่งชาติ ช้างต้น) คู่กับ พระเศวตวชิรพาหฯ เป็นเวลา 16 ปี จึงล้มลงเมื่อวันที่ 19 มกราคม พ.ศ. 2486
คาวาอี
คาวาอี เป็นคำในภาษาญี่ปุ่น หมายความว่า น่ารักน่าชม และหมายถึงคุณลักษณะน่ารักตามบริบทของวัฒนธรรมญี่ปุ่น
คาวาอีนั้นเป็นประเด็นสำคัญอย่างยิ่งในวัฒนธรรมสมัยนิยม การบันเทิง การแต่งองค์ทรงเครื่อง อาหาร ของเล่น รูปโฉมโนมพรรณ พฤติกรรม และจรรยามารยาทของชาวญี่ปุ่น
ความแพร่หลาย
เราสามารถพบสิ่งน่ารักได้ทุกที่ในญี่ปุ่นตั้งแต่ธุรกิจขนาดใหญ่ไปจนถึงตลาด หรือตั้งแต่รัฐบาลญี่ปุ่น จนถึงสำนักงานในเมือง หลายบริษัทไม่ว่าจะเล็กหรือใหญ่ต่างก็ใช้ตัวนำโชคน่ารักๆเพื่อแสดงสินค้าและบริการของตนสู่สาธารณะ ตัวอย่างเช่น
สินค้าน่ารักเป็นที่นิยมอย่างมากในญี่ปุ่นไม่ว่าจะเป็นเด็กหรือผู้ใหญ่ สองบริษัทใหญ่ที่ผลิตสินค้าเหล่านี้ ได้แก่ ซานริโอ (ผู้ผลิตเฮลโล คิตตี้) และ San-X (ผู้ผลิต "Kogepan", "Nyan Nyan Nyanko" และ "Rilakkuma")
ความน่ารักอาจหมายถึงแฟชั่นของแต่ละคน โดยเฉพาะเสื้อผ้าซึ่งมักจะเป็นเสื้อผ้าสำหรับเด็ก ที่มีขนาดเล็ก และเน้นในเรื่องความน่ารักของผู้สวมใส่
ความรู้สึกของคนญี่ปุ่น
ชาวญี่ปุ่นยอมรับมากขึ้นว่าความน่ารักเป็นส่วนหนึ่งของวัฒนธรรมญี่ปุ่นและเป็นเอกลักษณ์ของชาติ โทะโมะยุกิ ซุงิยะมะ ผู้แต่ง "Cool Japan" เชื่อว่า ความน่ารักถูกฝังรากในวัฒนธรรมความสามัคคีของญี่ปุ่น โนะบุโยะชิ คุริตะ ศาสตราจารย์ด้านสังคมศาสตร์แห่งมหาวิทยาลัยมุซะชิ กล่าวว่า "ความน่ารัก" เป็น"คำวิเศษ"ที่รวมทุกสิ่งทุกอย่างที่เป็นที่ยอมรับและปรารถนาในญี่ปุ่น
ในทางตรงกันข้าม ชาวญี่ปุ่นส่วนน้อยได้ตั้งข้อสงสัยเกี่ยวกับความน่ารัก โดยมองว่ามันเป็นสัญลักษณ์ของความอยากเป็นเด็ก โดยเฉพาะอย่างยิ่ง ฮิโระโตะ มุระซะวะ ศาสตราจารย์ด้านความงามและวัฒนธรรมแห่งมหาวิทยาลัยโอซาก้าโชอิงกล่าวว่า ความน่ารักเป็น"ภาวะทางจิตใจที่ก่อให้เกิดความไม่หนักแน่น"
อิทธิพลต่อวัฒนธรรมประเทศอื่น
ผลิตภัณฑ์น่ารักเป็นที่นิยมอย่างมากในประเทศในเอเชียตะวันออก เช่น จีน ฮ่องกง ไต้หวัน และเกาหลีใต้ ผลิตภัณฑ์จำนวนมากถูกนำเข้ามาจากประเทศญี่ปุ่น และบางส่วนก็ผลิตเองภายในประเทศ
คำว่า คาวาอี ซึ่งเป็นคำศัพท์ญี่ปุ่นแปลว่า น่ารัก ได้กลายเป็นคำทับศัพท์ในวัฒนธรรมเอเชียและตะวันตกบางส่วน
ปาย
ปาย อาจหมายถึง
ซีเอซี 40
ซีเอซี 40 (CAC 40) เป็นชื่อดัชนีตลาดหลักทรัพย์ของประเทศฝรั่งเศส โดยมีเกณฑ์คัดเลือกคือนำหลักทรัพย์ทั้งหมด 40 ตัวที่มีมาร์เก็ตแคปมากที่สุด โดยได้เริ่มใช้คำนวณในวันที่ 31 ธันวาคม พ.ศ. 2530
ลุงแซม
ลุงแซม เป็นบุคลาธิษฐานแห่งชาติของสหรัฐอเมริกา หรือในบางครั้งเจาะจงหมายถึงเฉพาะรัฐบาลกลางสหรัฐอเมริกา การนำมาใช้ครั้งแรกสามารถสืบย้อนไปได้ถึง สงคราม ค.ศ. 1812 เขาได้รับพรรณนาว่าเป็นชายผิวขาวสูงอายุที่น่าเกรงขาม มีผมขาวและเคราแพ (ไม่มีหนวด) และสวมใส่ชุดที่เป็นการรำลึกถึงรูปแบบการออกแบบของธงชาติสหรัฐอเมริกา ยกตัวอย่างเช่น หมวกทรงสูงธรรมดาที่มีลายสีแดง-ขาวและดาวสีขาวบนแถบสีน้ำเงิน กับกางเกงขาวยาวลายแดง-ขาว การนำไปใช้ในวรรณกรรมปรากฏครั้งแรกในหนังสือเชิงเปรียบเทียบ ค.ศ. 1816 การผจญภัยของลุงแซมในการค้นหาเกียรติยศที่หายไป (The Adventures of Uncle Sam in Search After His Lost Honor) โดย เฟรเดอริก ออกัสตัส ฟิดแฟดดี้
สัญลักษณ์ที่ใช้แทนสหรัฐอเมริกาก่อนหน้า รวมไปถึง "บราเธอร์โจนาธาน" ซึ่งใช้โดยนิตยสารพันช์ แต่ลุงแซมได้มีความนิยมเหนือกว่าสัญลักษณ์อื่น ๆ ในบางช่วงระหว่างสงครามกลางเมือง การใช้สตรีเป็นสัญลักษณ์ "โคลอมเบีย" พบเห็นน้อยมากนับตั้งแต่คริสต์ทศวรรษ 1920 ภาพ "การหาทหารใหม่" ของลุงแซม สร้างขึ้นโดย เจมส์ มอนต์โกเมรี แฟลกก์ ช่างเขียนภาพประกอบและศิลปินภาพเหมือน ซึ่งเป็นที่รู้จักกันดีในผลงานพาณิชย์ศิลป์ ตามข้อมูลบางส่วน ภาพของลุงแซมที่ได้นำเสนอต่อสาธารณะเป็นครั้งแรก คือ ภาพของแฟลกก์บนปกของนิตยสารเลสลียส์ วีคลี เมื่อวันที่ 6 กรกฎาคม ค.ศ. 1916 โดยมีคำบรรยายใต้ภาพว่า "คุณกำลังทำอะไรเพื่อให้เตรียมพร้อม" ภาพนี้ได้รับการพิมพ์มากกว่า 4 ล้านภาพระหว่าง ค.ศ. 1917-1918 และภาพดังกล่าวยังได้ถูกใช้อย่างมากในช่วงสงครามโลกครั้งที่สอง
จุดกำเนิด
ในปี ค.ศ. 1812 บทบัญญัติจำนวนมากของกองทัพถูกซื้อที่ทรอย รัฐนิวยอร์ก โดยอัลเบิร์ต แอนเดอร์สัน ผู้รับเหมาของรัฐ สินค้าถูกตรวจสอบโดยสองพี่น้อง อเบ็นเนเซอร์และซามูเอล วิลสัน ซึ่งชื่อของซามูเอลนี้ได้เป็นที่รู้จักกันในหมู่คนงานว่า "ลุงแซม" ห่อพัสดุได้ถูกประทับตรา E.A.-U.S. ซึ่งเมื่อถูกถามถึงความหมายของตัวย่อเหล่านี้ คนงานก็มักจะตอบแบบติดตลกว่าเขาไม่รู้นอกเสียจากตัวย่อนี้หมายถึง อัลเบิร์ต อเบ็นเนเซอร์ และลุงแซม ดังนั้น ชื่อดังกล่าวจึงได้แพร่หลายกันในหมู่คนงาน ทหาร และประชาชน และรัฐบาลสหรัฐอเมริกาได้ถูกเรียกอย่างรักใคร่ว่า "ลุงแซม"
สโตยา
ชีวิตวัยเด็ก
สโตยาเกิดที่วิลมิงตัน นอร์ทแคโรไลนา มีบิดาเป็นชาวเซอร์เบียและมารดาเป็นชาวสก็อต ในวัยเด็กเธออยากเป็นนักเต้นระบำและเริ่มเรียนการเต้นตั้งแต่อายุ 3 ขวบ เธอได้รับการศึกษาโดยครอบครัวที่บ้านและได้รับวุฒิมัธยมปลายก่อนอายุ 16 ปี
สโตยามีเครื่องมืออิเล็กทรอนิคส์และเกมส์จำนวนมากเนื่องจากบิดาของเธอทำงานเกี่ยวกับไอที ซึ่งทำให้เธอรักเทคโนโลยีตั้งแต่นั้นมา
"ตอนฉันใช้ดอส ฉันอายุแค่ 3 ขวบ แม่ของฉันสอนอ่านหนังสือและพ่อก็สอนฉันใช้ดอส" เธอกล่าว
เมื่อเธออายุมากขึ้น สโตยาย้ายไปอยู่ที่เดลาแวร์และเรียนหนังสือที่เดลาแวร์ คอลเลจ ออฟ อาร์ท แอนด์ ดีไซน์ แต่ลาออกก่อนจบการศึกษา
หลังจากที่ย้ายไปอยู่ฟิลาเดเฟีย เธอลงเรียนภาคฤดูร้อนที่มหาวิทยาลัยยูนิเวอร์ซิตี้ออฟอาร์ท ขณะที่เธออยู่ฟิลาเฟีย เธอได้ทำงานเป็นเลขานุการ คนแจกใบปลิว และนักเต้นระบำรูดเสา นอกจากนี้สโตยายังเล่นมิวสิกวิดีโอให้วงดนตรีที่สโตยาเห็นว่า "คงไม่มีใครรู้จัก"
ในเดือนพฤษภาคม 2552 สโตยากล่าวว่าเธอจะย้ายจากฟิลาเดเฟียไปอยู่ลอสแอนเจลิสในฤดูใบไม้ร่วงของปีนั้น
เส้นทางอาชีพการแสดง
สโตยากล่าวว่าเธอรู้จักภาพยนตร์ลามกจากความสนใจในการร่วมเพศแบบรุนแรง (BDSM) และจากกลุ่ม fetish ในอินเตอร์เน็ท เธอกล่าวว่าเธอสนใจภาพยนตร์ลามกบางเรื่องโดยเฉพาะที่มีลักษณะเป็นศิลปะและ fetish
สโตยาแสดงดีวิดีให้เรเซอร์ดอลล์สองเรื่องและปรากฏตัวโดยไม่มีฉากทางเพศในภาพยนตร์ของวิวิด เอนเตอร์เทนเมนท์สองเรื่อง ก่อนที่ดิจิตอลเพลย์กราวด์จะติดต่อเสนอให้แสดงฉากหญิงรักหญิงแบบโจ่งแจ้งกับโซเฟีย ซานติ แต่เธอปฏิเสธ อย่างไรก็ตามในเดือนสิงหาคม 2550 เธอพบกับตัวแทนของดิจิตอลเพลย์กราวด์หลายครั้งซึ่งได้สอบถามเธอว่าสนใจจะแสดงภาพยนตร์ลามกร่วมกับผู้ชายที่มีความสามารถหรือไม่ เธอได้ตัดสินใจอย่างระมัดระวังและตอบตกลง
ในเดือนตุลาคม 2550 เธอทำสัญญากับดิจิตอลเพลย์กราวด์เป็นเวลา 3 ปี โดยจะต้องแสดงให้ดิจิตอลเพลย์กราวด์เท่านั้น ซึ่งเธอเป็นนักแสดงภาพยนตร์ลามกแบบมีสัญญาคนแรกกับบริษัท ฉากแรกที่เธอแสดงคือสโตยาผู้ซุกซน (จัดจำหน่ายในรูปแบบดีวีดีซึ่งเป็นเรื่องแรกที่เธอต้องร่วมเพศกับเพศตรงข้าม) แต่ภาพยนตร์ที่เธอเล่นเป็นเรื่องแรกคือ ในมุมมองของแจ็ก 9
สโตยากล่าวว่าการแสดงออกทางเพศต่อหน้ากล้องเป็นการผจญภัยที่สนุกสนานและน่าตื่นเต้น
ในเดือนเมษายน 2556 สโตยาได้ขึ้นปกหนังสือพิมพ์รายสัปดาห์วิลเลจวอยซ์ ซึ่งนำเสนอเกี่ยวกับอาชีพและชีวิตของเธอในนิวยอร์ก
ชีวิตส่วนตัว
สโตยาชอบศิลปะและงานอดิเรกของเธอคือออกแบบเสื้อผ้าซึ่งเธอสวมใส่ในการแสดงของเธอและสวมใส่ไปการประชุมเกี่ยวกับทางเพศ เธอชอบอ่านหนังสือไซไฟและแฟนตาซี นักเขียนที่เธอชอบ เช่น วิลเลียม กิบสัน และแอนน์ แมคแคฟฟรีย์
สโตยาเห็นว่าสังคมออนไลน์สำคัญต่อการอาชีพของเธอ เธอเล่นทั้งมายสเปซ ทวิตเตอร์ ทัมเบลอร์ เล่นเว็บบอร์ดหลายที่ และมีบล็อกส่วนตัวที่ XCritic.com
ในเดือนมิถุนายน 2552 มีคนรายงานว่าเธอกำลังคบกับมาริลีน แมนสัน แต่ต่อมาทั้งคู่ต้องเลิกกันเพราะตารางการแสดงของมาริลีน
ชื่อในการแสดง "สโตยา" เป็นชื่อเล่นของเธอมาตั้งแต่ก่อนจะแสดงภาพยนตร์ลามก และเป็นคำเรียกสั้น ๆ ของนามสกุลของครอบครัวเธอ
เธอปฏิเสธข้อเสนอของดิจิตอลเพลย์กราวด์ที่จะทำศัลยกรรมหน้าอกให้ใหญ่ขึ้นถึงสองครั้ง
ในบล็อกของเธอ สโตยากล่าวว่าเธอแพ้น้ำยางอ่อน ๆ และมีปัญหาเกี่ยวกับการคุมกำเนิดแบบใช้ฮอร์โมน เธอได้กล่าวในบล็อกของเธอด้วยว่าเธอผ่านการทำแท้งถึงสามครั้ง
รางวัล
2008 Eroticline Award – Best US Newcomer 2009 AVN Award – Best New Starlet 2009 AVN Award – Best All-Girl Group Sex Scene (Cheerleaders) 2009 XBIZ Award – New Starlet of the Year 2009 XRCO Award – New Starlet
พรรณสิริ กุลนาถศิริ
ดร.พรรณสิริ กุลนาถศิริ นามเดิม รำเพย เทพสุทิน (เกิด 19 กุมภาพันธ์ พ.ศ. 2502) สมาชิกสภาผู้แทนราษฎรจังหวัดสุโขทัย อดีตนายกองค์การบริหารส่วนจังหวัดสุโขทัย อดีตรัฐมนตรีช่วยว่าการกระทรวงสาธารณสุข ในรัฐบาลของนายอภิสิทธิ์ เวชชาชีวะ เป็นน้องสาวของนายสมศักดิ์ เทพสุทิน แกนนำกลุ่มมัชฌิมา
ประวัติ
ดร.พรรณสิริ กุลนาถศิริ เกิดเมื่อวันที่ 19 กุมภาพันธ์ พ.ศ. 2502 เป็นน้องสาวของนายสมศักดิ์ เทพสุทิน อดีตสมาชิกสภาผู้แทนราษฎรจังหวัดสุโขทัย แกนนำกลุ่มมัชฌิมา พรรคภูมิใจไทย สำเร็จการศึกษาระดับประกาศนียบัตรการศึกษา (ปกศ.) จากวิทยาลัยครูพิบูลสงคราม ระดับปริญญาตรีด้านการศึกษา จากมหาวิทยาลัยศรีนครินทรวิโรฒ พิษณุโลก (พ.ศ. 2523) ปริญญาโทสาขาวิทยาศาสตร์ศึกษา และสาขาบริหารการศึกษา จากมหาวิทยาลัยนเรศวร และปริญญาเอก สาขาพัฒนาสังคม จากมหาวิทยาลัยนเรศวร (พ.ศ. 2553)
การทำงาน
ดร.พรรณสิริ กุลนาถศิริ เริ่มรับราชการครู ในปี พ.ศ. 2523 ในตำแหน่ง อาจารย์ 1 ระดับ 3 โรงเรียนสุโขทัยวิทยาคม สังกัดกรมสามัญศึกษา กระทรวงศึกษาธิการ ตำแหน่งสุดท้ายหลังจากเกษียณอายุราชการก่อนกำหนด ในปี พ.ศ. 2552 คือ รองผู้อำนวยการโรงเรียนอุดมดรุณี จังหวัดสุโขทัย
งานการเมือง
ต่อมาภายหลังจากที่นายมานิต นพอมรบดี ลาออกจากตำแหน่งรัฐมนตรีช่วยว่าการกระทรวงสาธารณสุข ได้มีกระแสข่าวในการแต่งตั้งบุคคลเป็นรัฐมนตรีแทนตำแหน่งที่ว่างหลายคน อาทิ ประศาสตร์ ทองปากน้ำ อุดมลักษณ์ เพ็งนรพัฒน์ แต่สุดท้ายเพื่อเป็นทางออกของปัญหาภายในพรรคภูมิใจไทย จึงมีมติเสนอชื่อ ดร.พรรณสิริ กุลนาถศิริ ดำรงตำแหน่งนี้แทน ตั้งแต่วันที่ 15 มกราคม พ.ศ. 2553 แต่จากการสำรวจของสำนักวิจัยเอแบคโพล ในปี พ.ศ. 2553 กลับพบว่า ดร.พรรณสิริ ยังเป็นรัฐมนตรีที่ประชาชนไม่รู้จัก ในอันดับที่ 3 (ร้อยละ 40.1) ต่อมาในเดือนมิถุนายน พ.ศ. 2554 ได้ลาออกจากตำแหน่งรัฐมนตรี (ในขณะรักษาการ) เพื่อลงสมัครรับเลือกตั้งนายกองค์การบริหารส่วนจังหวัดสุโขทัย และได้รับเลือกตั้งเป็นนายกองค์การบริหารส่วนจังหวัดสุโขทัยในการเลือกตั้งครั้งดังกล่าว
เจ้าชายโฮดง
องค์ชายโฮดง  เป็นพระราชโอรสในพระเจ้าแทมูชินแห่งโคกูรยอกับองค์หญิงยอนแห่งพูยอ เนื่องจากพระเจ้าแทมูชินยกทัพไปยึดอาณาจักรพูยอและทรงสังหารพระเจ้าแทโซแห่งพูยอกษัตริย์องค์ใหม่ ซึ่งเป็นพระราชโอรสในพระเจ้ากึมวาแห่งพูยอ ทำให้พูยอกลายเป็นส่วนหนึ่งของโกคูรยอ
พระเจ้าวรวงศ์เธอ พระองค์เจ้าเฉลิมเขตรมงคล
พระเจ้าวรวงศ์เธอ พระองค์เจ้าเฉลิมเขตรมงคล (10 มีนาคม พ.ศ. 2435 – 23 มกราคม พ.ศ. 2500) เป็นพระธิดาในสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช กับหม่อมแม้น ภาณุพันธุ์ ณ อยุธยา และเป็นพระชายาในสมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์
พระประวัติ
พระเจ้าวรวงศ์เธอ พระองค์เจ้าเฉลิมเขตรมงคล (พระยศเดิม หม่อมเจ้าเฉลิมเขตรมงคล) เป็นพระธิดาในสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ประสูติแต่หม่อมแม้น ภาณุพันธุ์ ณ อยุธยา (สกุลเดิม บุนนาค) มีพระโสทรเชษฐา 2 พระองค์ ได้แก่
พระองค์เป็นพระธิดาที่ใกล้ชิดกับพระบิดา ด้วยความที่ทรงกำพร้าพระมารดาตั้งแต่พระชันษาได้เพียง 2 ปี จึงเลี้ยงไว้ไม่ห่างพระองค์ ด้วยความรักในพระธิดา สิ่งใดที่เป็นความสุขและความปรารถนาของพระธิดา ถ้าไม่เหลือความสามารถแล้วพระองค์หญิงเป็นต้องได้ ทั้งนี้มีพี่เลี้ยงเมื่อครั้งยังทรงพระเยาว์คือ พระวรวงศ์เธอ พระองค์เจ้าคำรบ ซึ่งเป็นนายทหารคนสนิทของพระบิดา โดยพระองค์ทรงเรียกพระองค์เจ้าคำรบว่า "แม่"
ในปีที่พระองค์ประสูตินั้น พระบาทสมเด็จพระจุลจอมเกล้าเจ้าอยู่หัวทรงฉลองสิริราชสมบัติครบ 25 ปี จึงมีเจ้านายทูลขอพระราชทานพระนามสำหรับพระโอรส-ธิดาในเวลาไล่เลี่ยกันสามองค์ คือ
ต่อมาในวันที่ 26 พฤศจิกายน พ.ศ. 2436 พระองค์ได้รับพระกรุณาโปรดเกล้าฯ สถาปนาขึ้นเป็น พระวรวงศ์เธอ พระองค์เจ้า และเมื่อวันที่ 12 เมษายน พ.ศ. 2443 สถาปนาขึ้นเป็น พระเจ้าวรวงศ์เธอ พระองค์เจ้า พร้อมกับพระโสทรเชษฐาทั้งสองพระองค์
เสกสมรส
พระเจ้าวรวงศ์เธอ พระองค์เจ้าเฉลิมเขตรมงคล ทรงพบกับสมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ ครั้งแรกในงานออกร้านวัดเบญจมบพิตร ดังที่พระเจ้าบรมวงศ์เธอ กรมหลวงสรรพสาตรศุภกิจ ทรงเล่าให้หม่อมเจ้าพูนพิศมัย ดิศกุลฟัง ความว่า
"“...ในงานออกร้านวัดเบ็ญจมบพิตร เจ้านายหนุ่ม ๆ อยากดูผู้หญิงก็ไม่กล้า เราต้องจัดการให้ ลุงนั่งอยู่กับพวกหนุ่ม ๆ หน้าร้านเรียกสาว ๆ ให้เข้าไปรับแจก บางคนทำดัดจริตกระมิตกระเมี้ยนเพราะมีหนุ่ม ๆ อยู่ด้วย แต่พอถึงยายบี้ [พระองค์เจ้าเฉลิมเขตรมงคล] แกก็ทำหน้าเป๋อไปหมอบกราบเอาเงินแจก แล้วยังซ้ำกราบเจ้านายหนุ่ม ๆ นั้นเสียด้วย สมเด็จชายก็เลยพอพระทัยว่าไม่มีจริต...”"
ด้วยความที่พระองค์ไม่มีจริตและน้ำพระทัยอันบริสุทธิ์ ประกอบกับการแสดงออกทางอากัปกิริยาที่เป็นธรรมชาติ คือสิ่งที่ดึงดูดพระทัยสมเด็จชายที่กำลังทรงอยู่ในแวดวงของเหล่าสตรีที่มีจริต และด้วยความสมน้ำสมเนื้อดังกล่าว ความรักของทั้งสองพระองค์ก็ดำเนินไปอย่างราบรื่น
เมื่อพระเจ้าวรวงศ์เธอ พระองค์เจ้าเฉลิมเขตรมงคล มีพระชนมายุได้ 16 พรรษา พระบาทสมเด็จพระจุลจอมเกล้าเจ้าอยู่หัวได้ทรงพระกรุณาโปรดเกล้าฯ ให้ทรงเสกสมรสกับสมเด็จพระเจ้าบรมวงศ์เธอ เจ้าฟ้ายุคลฑิฆัมพร กรมหลวงลพบุรีราเมศร์ และได้รับการยกย่องจากรัชกาลที่ 5 ในฐานะสะใภ้หลวง สมเด็จฯ เจ้าฟ้ากรมพระยาภาณุพันธุวงศ์วรเดช ทรงเล่าถึงงานอภิเษกสมรสนี้ ความว่า
"“...ทรงพระกรุณาโปรดเกล้าฯ ให้เจ้าคุณจอมมารดาแพ [เจ้าคุณพระประยูรวงศ์] พาพระบุตรีของพระองค์ คือพระเจ้าวรวงศ์เธอ พระองค์เจ้าเฉลิมเขตรมงคลไปพระราชทานสมเด็จพระเจ้าลูกยาเธอ เจ้าฟ้ายุคลฑิฆัมพร กรมขุนลพบุรีราเมศวร์ เป็นนางห้ามสะใภ้หลวงตามธรรมเนียมพิธีอย่างใหม่ที่ใช้กันไม่มีการซู่ซ่าอันใด เมื่อวันที่ ๒๒ พฤศจิกายน พ.ศ. ๒๔๕๐...”"
ทั้งนี้สมเด็จชายและพระองค์หญิงทรงครองชีวิตคู่ ที่เรียกอย่างสามัญว่า "ผัวเดียวเมียเดียว" โดยมีพระโอรสด้วยกัน 3 พระองค์ ได้แก่
พระจริยวัตร
พระองค์ทรงออกพระนามพระองค์เองว่า "แม่หนูเฉลิมเขตร" ส่วนเจ้านายชั้นผู้ใหญ่พระองค์อื่น ๆ ออกพระนามว่า "ยายบี้" ด้วยมีพระนาสิกแบน และพระราชนัดดาองค์อื่น ๆ ในรัชกาลที่ 5 ออกพระนามว่า "ยิบหยี" เพราะโปรดทำพระเนตรหยี
พระองค์ไม่สันทัดในงานบ้านงานเรือนนัก แต่ก็ทำหน้าที่ของบุตรที่ดีโดยมิขาดตกบกพร่อง โดยพระองค์เองเคยกล่าวเกี่ยวกับความไม่สันทัดดังกล่าว ความว่า "เกิดมาเป็นลูกเจ้าฟ้า มาแต่งงานก็เป็นเมียเจ้าฟ้า จะให้รู้จักเช็ดกระไดไชรูท่ออย่างไร"
หม่อมเจ้าพูนพิศมัย ดิศกุล ได้กล่าวถึงอุปนิสัย และพระจริยวัตรโดยรวมของพระองค์ไว้ ความว่า "พระองค์หญิงเฉลิมเขตรมงคลมีพระรูปโฉมเหมือนสมเด็จพระบิดาเป็นอย่างยิ่ง ทั้งพระอัธยาศัยก็คล้ายกันเป็นอันมาก กล่าวคือไม่มีใครเกลียดและไม่มีศัตรู เพราะไม่เป็นภัยกับใครเลย ไม่มีการเล่นพวก ไม่ด่าว่าค่อนแคะผู้ใด ไม่ดูถูกเหยียดหยามผู้ใด มีแต่ความซื่อสัตย์สุจริตและตามพระทัยพระองค์เอง เช่นเด็กที่เป็น Spoiled Child มาตั้งแต่เกิดเพราะไม่เคยมีใครขัดใจเท่านั้น ถ้ามีสิ่งใดที่เสียก็เป็นเรื่องที่ท่านทำพระองค์ท่านเอง ไม่มีผู้ใดต้องมาเสียหายด้วย เช่น ทรงใช้จ่ายฟุ่มเฟือย ก็เป็นเงินของท่านเอง ไม่ได้ไปหยิบยืมใครมาให้เขาสูญทรัพย์"
ความสนพระทัย
พระองค์หญิงก็ทรงสนพระทัยในงานด้านศิลปะ การแสดง และทรงริเริ่มในการฝึกละครข้าหลวงตั้งเป็นคณะนาฏดุริยศิลปินจัดแสดงภายในวัง เมื่อตามเสด็จพระสวามีไปประทับยังมณฑลปักษ์ใต้ก็ทรงจัดตั้งวงดนตรี มีข้าหลวงเป็นนักดนตรีประจำคณะ ส่วนพระองค์ทรงซอด้วง
ภายหลังพระสวามีสิ้นพระชนม์ เสด็จพระองค์หญิงฯทรงย้ายมาประทับที่วังมังคละสถาน ริมถนนสุขุมวิท ซึ่งปัจจุบันเป็นสถานทูตสาธารณรัฐฟิลิปปินส์ เสด็จพระองค์หญิงฯ ทรงสนพระทัยในนาฏยศิลป์และดุริยางค์ของไทย และโปรดจัดการแสดงต่าง ๆ ขึ้นตลอดพระชนม์ชีพ ทรงจัดการแสดงครั้งแรก ณ วังมังคละสถานเป็นโขนเฉลิมวันประสูติในปี พ.ศ. 2485 ต่อมาทรงตั้งคณะชูนาฏดุริยางค์ศิลป์ขึ้น เพื่อแสดงเป็นประจำในวังโดยอาศัยสถานที่ต่าง ๆ ในวังเป็นฉาก และจัดการแสดงตามที่ต่าง ๆ ในโอกาสสำคัญ เช่น งานฉลองเปิดหอประชุมจุฬาลงกรณ์มหาวิทยาลัย นอกจากการแสดงตามแบบแผนเดิมของไทยแล้วเสด็จพระองค์หญิงฯได้ทรงประดิษฐ์คิดค้นสิ่งใหม่ ๆ ในเรื่องเครื่องแต่งกายและฉาก โดยเฉพาะอย่างยิ่งทรงคิดแบบละครขึ้นใหม่ชนิดหนึ่งเรียกว่า ละครพูดสลับรำ ละครของพระองค์มีคนดูจำนวนมาก และมีทุกระดับชั้น
ต่อมาทรงหันมาสนพระทัยด้านศิลปะรำไทย ทรงตั้งคณะชูนาฏดุริยศิลป ทั้งนี้ทรงมีความสามารถในการเขียนบทละคร ทั้งละครรำละละครพันทางซึ่งเป็นที่นิยมในสมัยนั้น บทละครดังกล่าวได้แก่ ปันหยีมิสาหรัง และบทละครจากนวนิยายเรื่อง รุ่งฟ้าดอยสิงห์ เป็นต้น
คณะชูนาฏดุริยางค์ศิลป์แสดงอยู่ 15 ปี มีการแสดงอยู่ 4ประเภท คือ โขนละครต่าง ๆ รำเบ็ดเตล็ด และการแสดงเบ็ดเตล็ดมีผู้แสดงทั้งผู้มีบรรดาศักดิ์และสามัญชนนักแสดงหลายคนเริ่มอาชีพที่นี่ และหลายคนได้รับอิทธิพลจากที่นี่และมีชื่อเสียงอยู่จนปัจจุบัน ครั้นเสด็จพระองค์หญิงฯ สิ้นพระชนม์ในปี พ.ศ. 2500 พระนามชื่อคณะและสิ่งที่พระองค์สร้างเสริมไว้ให้แก่วงการนาฏยศิลป์ไทยก็จางหายไปและถูกลืมเลือน
สิ้นพระชนม์
ในบั้นปลายพระชนม์ชีพ พระเจ้าวรวงศ์เธอ พระองค์เจ้าเฉลิมเขตรมงคล ประชวรและไม่สามารถเสด็จออกงานพระราชพิธีต่าง ๆ ได้ โดยได้ย้ายไปประทับที่วังมังคละ และหมดพระกำลัง สิ้นพระชนม์ลงด้วยโรคพระวักกะพิการเมื่อวันที่ 23 มกราคม พ.ศ. 2500 สิริพระชันษา 64 ปี โดย พระบาทสมเด็จพระมหาภูมิพลอดุลยเดชมหาราช บรมนาถบพิตร ได้เสด็จพระราชดำเนินไปพระราชทานเพลิงพระศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เมื่อช่วงบ่ายวันพุธที่ 26 มิถุนายน ปี พ.ศ. 2500 ก่อนหน้านั้นในช่วงบ่ายของวันอังคารที่ 25 มิถุนายน ได้เสด็จพระราชดำเนินไปยังวังมงคลสถาน เพื่อวางพวงดอกไม้ที่หน้าโกศพระศพและประทับเป็นประธานในพิธีการพระราชกุศลพระราชทานพระศพ พระนามของพระองค์ ถูกนำมาใช้เป็นชื่อของ โรงภาพยนตร์ศาลาเฉลิมเขตร์
ภาษาฮัลบี
ภาษาฮัลบี เป็นภาษากลุ่มอินโด-อารยันตะวันออกที่ผสมระหว่างภาษาโอริยาและภาษามราฐี มีผู้พูดอย่างน้อย 766,297 คนในบริเวณตอนกลางของอินเดีย เรียงประโยคแบบประธาน-กรรม-กริยา มีการเติมหน่วยคำมาก วางคุณศัพท์ไว้หน้าคำนาม เป็นภาษาที่ใช้ในทางการค้าแต่มีวรรณกรรมน้อย
คีรอน ดายเออร์
คีรอน ดายเออร์ เป็นอดีตนักฟุตบอลผิวสีทีมชาติอังกฤษ เริ่มเล่นฟุตบอลให้กับทีมบ้านเกิด อิปสวิช ทาวน์ ในตำแหน่ง มิดฟิลด์ตัวรุก ถนัดทางด้านขวา ปี 1996 เมื่อายุ 17 ปี แต่ในปี 1999 หลังจากที่ อิปสวิช ไม่สามารถ เลื่อนมาสู่ พรีเมียร์ลีก เขาได้ ย้ายมาสู่ทีม นิวคาสเซิล  ด้วย ค่าตัว 6 ล้านปอนด์ ในสมัยที่ รุด กุลลิท เป็น ผู้จัดการทีม หลังจากเล่นอยู่ 8ปี 190นัด ทำประตูได้ 23 ลูก ปี 2007 เขาได้ย้ายมาสู่ทีมปัจจุบัน คือ เวสต์แฮม ยูไนเต็ด ด้วยสัญญา 4 ปี ค่าตัว 6 ล้านปอนด์ เคยติดทีมชาติ ตั้งแต่ รุ่น อายุ ไม่เกิน 21 ปี ชุด บี และ ลงเล่นให้กับทีมชาติชุดใหญ่ 33 นัด ยังไม่สามารถ ทำประตูได้ เคย ไปลุยศึก ยูโร2004 และ ฟุตบอลโลก ปี 2002 ในช่วงที่อยู่นิวคาสเซิ่ลดายเออร์ได้ทำเรื่องฉาวเอาไว้คือการชกต่อยกับลี โบว์เยอร์ในเกมส์ที่พบแอสตันวิลลา ส่งผลให้ถูกไล่ออกจากสนามทั้งคู่ ปัจจุบัน ดายเออร์ประกาศแขวนสตั๊ดหลังมีอาการบาดเจ็บรบกวนจนไม่สามารถเล่นฟุตบอลต่อได้
ตำบลพันดุง
พันดุง เป็นตำบลหนึ่งในอำเภอขามทะเลสอ จังหวัดนครราชสีมา องค์กรปกครองส่วนท้องถิ่นในพื้นที่ คือ เทศบาลตำบลพันดุง ครอบคลุมพื้นที่ตำบลพันดุงทั้งตำบล
ที่ตั้งและอาณาเขต
ตำบลพันดุงตั้งอยู่ห่างจากที่ว่าการอำเภอขามทะเลสอไปทางทิศตะวันออกเฉียงเหนือประมาณ 15 กิโลเมตร มีอาณาเขตติดต่อดังนี้
ตรีอัครสงฆ์ผู้ศักดิ์สิทธิ์
ตรีอัครสงฆ์ หรือ ตรีอัครบิดร (Three Hierarchs; Οἱ Τρεῖς Ἱεράρχαι; ) ในคริสต์ศาสนาตะวันออก ประกอบด้วยนักบุญบาซิลแห่งซีซารียา, นักบุญเกรกอรีแห่งนาซิอันซัส และ นักบุญยอห์นคริสซอสตอม ทั้งสามเป็นพระมุขนายกที่มีอิทธิพลมากในศาสนาคริสต์ยุคแรก และมีบทบาทสำคัญในการก่อร่างของเทววิทยาศาสนาคริสต์ ในศาสนาคริสต์แบบตะวันออกเรียกขานทั้งสามว่าเป็นพระอัครบิดรผู้ยิ่งใหญ่ทั้งสาม และเป็นอาจารย์ของคริสต์ชนทั่วโลก (Ecumenical Teachers) ส่วนในโรมันคาทอลิก เทิดเกียรติให้เป็นหมอแห่งคริสตจักร ทั้งสามได้รับการยกย่องในฐานะนักบุญในออร์ทอดอกซ์ตะวันออก, คาทอลิก, อังกลิคัน และคริสตจักรอื่น ๆ